CELEX: C2006/036/11
Language: sl
Date: 2006-02-11 00:00:00
Title: Sodba Sodišča (veliki senat) z dne  6. decembra 2005  v zadevi C-461/03 (predlog za sprejem predhodne odločbe College van Beroep voor het bedrijfsleven): Gaston Schul Douane-expediteur BV proti Minister van Landbouw, Natuur en Voedselkwaliteit (Člen 234 ES — Obveznost nacionalnega sodišča, da postavi vprašanje za predhodno odločanje — Neveljavnost določbe Skupnosti — Sladkor — Dodatna uvozna dajatev — Uredba (ES) št. 1423/95 — Člen 4)

11.2.2006   
            
            
               SL
            
            
               Uradni list Evropske unije
            
            
               C 36/7
            
         
      SODBA SODIŠČA
   
   (veliki senat)
   z dne 6. decembra 2005
   v zadevi C-461/03 (predlog za sprejem predhodne odločbe College van Beroep voor het bedrijfsleven): Gaston Schul Douane-expediteur BV proti Minister van Landbouw, Natuur en Voedselkwaliteit (1)
   
   (Člen 234 ES - Obveznost nacionalnega sodišča, da postavi vprašanje za predhodno odločanje - Neveljavnost določbe Skupnosti - Sladkor - Dodatna uvozna dajatev - Uredba (ES) št. 1423/95 - Člen 4)
   (2006/C 36/11)
   Jezik postopka: nizozemščina
   V zadevi C-461/03, katere predmet je predlog za sprejem predhodne odločbe na podlagi člena 234 ES, ki ga je vložilo College van Beroep voor het bedrijfsleven (Nizozemska) z odločbo z dne 24. oktobra 2003, ki je prispel na Sodišče 4. novembra 2003, v postopku Gaston Schul Douane-expediteur BV proti Minister van Landbouw, Natuur en Voedselkwaliteit, je Sodišče (veliki senat), v sestavi V. Skouris, predsednik, P. Jann, C. W. A. Timmermans, A. Rosas in J. Malenovský, predsedniki senatov, N. Colneric (poročevalka), S. von Bahr in J. N. Cunha Rodrigues, sodnika, R. Silva de Lapuerta, sodnica, K. Lenaerts, G. Arestis, A. Borg Barthet in M. Ilešič, sodniki, generalni pravobranilec D. Ruiz-Jarabo Colomer, sodni tajnik: R. Grass, 6. decembra 2005 razglasilo sodbo, katere izrek se glasi:
   
               1.
            
            
               Člen 234, tretji odstavek, ES nalaga nacionalnemu sodišču, zoper odločitev katerega po nacionalnem pravu ni pravnega sredstva, naj predloži Sodišču vprašanje o veljavnosti določb uredbe, tudi kadar je Sodišče že razglasilo za neveljavne ustrezne določbe druge primerljive uredbe.
            
         
               2.
            
            
               Člen 4(1) in (2) Uredbe Komisije (ES) št. 1423/95 z dne 23. junija 1995 o podrobnih izvedbenih pravilih za uvoz proizvodov v sektorju sladkorja, razen melase, je neveljaven, kolikor določa, da je dodatna dajatev, na katero se nanaša, načeloma določena na osnovi reprezentativne cene, določene v členu 1(2) te uredbe, in da se ta dajatev določi na osnovi uvozne cene CIF zadevne pošiljke le, če uvoznik to zahteva.
            
         
      (1)  UL C 7, 10.1.2004.